Iktatószám: HIV/790-51/2019.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2019. augusztus 1-ei, nyilvános ülésére**

**Tárgy:** Hévíz Város Önkormányzat 2019. évi költségvetéséről szóló 6/2019. (II. 1.) rendelet módosítása

**Az előterjesztő:** Papp Gábor polgármester

**Készítette:** Kondákorné Farkas Erika Közgazdasági Osztály

**Megtárgyalta:** Jogi- Ügyrendi, Szociális Bizottság,

Oktatási, Kulturális és Sport Bizottság,

Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**BEVEZETŐ**

Tisztelt Képviselő-testület!

Az államháztartásról szóló 2011. évi CXCV. törvény (továbbiakban Áht.) 34. § (1) bekezdése alapján a helyi önkormányzat költségvetési rendeletében megjelenő bevételek és kiadások módosításáról, a kiadási előirányzatok közötti átcsoportosításról - (2) és (3) bekezdésben meghatározott kivétellel – a képviselő-testület dönt.

A helyi önkormányzat költségvetési rendelete lehetővé teheti a polgármester számára a helyi önkormányzat bevételeinek és kiadásainak módosítását és a kiadási előirányzatok közötti átcsoportosítást.

Az Áht. 34. § (4) bekezdés szerint a képviselő-testület a (2) és (3) bekezdés szerinti előirányzat-módosítás, előirányzat-átcsoportosítás átvezetéseként - az első negyedév kivételével – negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-ei hatállyalmódosítja költségvetési rendeletét.

Ha év közben az Országgyűlés, a helyi önkormányzatot érintő módon a támogatások előirányzatait zárolja, azokat csökkenti, törli, akkor az intézkedés kihirdetését követően haladéktalanul a képviselő-testület elé kell terjeszteni a költségvetési rendelet módosítását.

A (3) bekezdés szerint a helyi önkormányzati költségvetési szerv bevételi és kiadási előirányzatait – a Kormány rendeletében meghatározott esetben – a helyi önkormányzati költségvetési szerv saját hatáskörében módosíthatja, kiadási előirányzatokat egymás között átcsoportosíthatja.

Hévíz Város Önkormányzat 2019. évi költségvetéséről szóló 6/2019. (II. 1.) rendelet módosítása – az állami támogatás összegének módosulása, előző évi elszámolás előirányzatának meghatározása, az előző évi maradvány igénybevételének módosítása, az államháztartáson belülről és kívülről átvett; államháztartáson belülre és kívülre átadott pénzeszköz előirányzott összegének módosulása, a felhalmozási kiadási előirányzatok módosítása, a működési kiadások előirányzatának változása, valamint a Képviselő-testületi döntések költségvetési rendeleten való átvezetése miatt – vált szükségessé.

**2.**

**BEVÉTELEK**

Az önkormányzat és intézményei bevételi főösszege jelen rendelet módosítás hatására 295.479 ezer Ft-tal változik.

A ***működési pénzforgalmi bevételek*** előirányzata6.599 ezer Ft-tal emelkedik.

Az **önkormányzatnál** a működési pénzforgalmi bevételi előirányzat 1.422 ezer Ft-tal emelkedik.

7.862 ezer Ft-tal nő az önkormányzat *államháztartáson belüli működési célú támogatásainak*összege.

Az önkormányzat *állami támogatás* címen kapott előirányzata 5.831 ezer forinttal növekszik az alábbiak szerint:

A központi költségvetés a 257/2000. (XII. 26.) Kormány rendelet alapján támogatást biztosít a helyi önkormányzatok számára a szociális, valamint a gyermekjóléti és gyermekvédelmi ágazatban dolgozók részére folyósítandó szociális összevont pótlék és az azt terhelő szociális hozzájárulási adó összegére. A Magyar Államkincstár 4.692 ezer forintot utalt 2019. évi szociális ágazati összevont pótlék címén, mellyel áprilistól június hónapig finanszírozta az szociális területen dolgozók szociális pótlékának összegét. Az összeg az *önkormányzat szociális, gyermekjóléti és gyermekétkeztetési feladatok ellátására kapott állami támogatások* előirányzatát növeli.

1.139 ezer forint az Államkincstár által folyósított kulturális pótlék összege. A 150/1992. ( XI. 20.) Kormányrendelet 21. §-a alapján a központi költségvetés támogatást biztosít a helyi önkormányzatok részére a művészeti, közművelődési és közgyűjteményi területen dolgozó közalkalmazottak kulturális pótlékra és az azt terhelő szociális hozzájárulási adóra. A fenti összeg a közművelődési területen dolgozók 2019. április - június hónap (3 havi) bérekkel kifizetett pótlékának és azt terhelő szociális hozzájárulási adójának támogatott összege. Az összeg *települési önkormányzatok kulturális feladatainak támogatására* kapott állami támogatások előirányzatát növeli.

*Működési célú és kiegészítő támogatások* előirányzata 383 ezer forint összeggel emelkedik.

Az eredeti költségvetésben a *2019. évi bérkompenzáció* támogatásának összegét már terveztük, a fejezeti kezelésű pénzeszköz átvételek között. A MÁK nettó finanszírozásának, előirányzat közlő adatlapja alapján a 2019. március-május havi bérkompenzáció összege összesen 383 ezer Ft. Az összeg átcsoportosításra kerül a működési célú és kiegészítő támogatások előirányzata közé.

Előző évi *elszámolásból származó bevétel* összege 1.648 ezer Ft összegben kialakításra kerül. A 2018. évi beszámoló elkészítésekor az önkormányzat elszámolt a helyi önkormányzatok általános működésének és ágazati feladatainak állami támogatását megalapozó mutatószámok alakulásáról. Összevetette a mutatószámok alapján járó támogatást, a 2018. évben folyósított támogatással. A 2018. évi zárszámadás előterjesztése tájékoztató táblái között kimunkáltuk, hogy az önkormányzat részére még folyósítandó a fenti összeg. Az elszámolási különbözetet a Magyar Államkincstár 2019. július elején utalta önkormányzatunk részére.

Az *egyéb működési célú támogatások államháztartáson belülről* kapott előirányzata 14.923 ezer Ft-tal csökken.

* A költségvetési szerveknél foglalkoztatottak 2019. évi bérkompenzációjára tervezett előirányzat – a 2019. március, április és május havi bérkompenzáció összegével - 383 ezer forinttal csökken. Az összeg átcsoportosításra kerül a kiegészítő állami támogatások közé.
* A Hévíz-Balaton Airport pályázattal kapcsolatban a megvalósíthatósági tanulmányra kapott támogatás 14.540 ezer Ft átcsoportosításra kerül a felhalmozási célú Áht-n belüli támogatások közé.

*Közhatalmi bevételek* előirányzata nem módosul. Az idegenforgalmi adó kötelező és nem kötelező bevételei között 1.285 ezer Ft átcsoportosításra kerül.

*Működési bevételek* előirányzata 8.483 ezer forinttal emelkedik.

* Az önkormányzat a Hévíz, 1455/106. helyrajzi számú ingatlanból 24 m2 területet értékesített. A befolyt eladási ár általános forgalmi adó tartalma 102 ezer Ft, mely a működési bevételek összegét növeli.
* A Kölcsey utcai nyilvános WC felújításából 2019. évben befolyt megtérülés Áfa tartalma, 289 ezer Ft szintén működési bevételként jelenik meg.
* 217 ezer Ft a Hévíz, Fortuna utca 405/18. hrsz–ú terület ivóvíz bekötésének - korábban az önkormányzat által befizetett összeg - megtérülése.
* Előző évektől eltérően 2019. évben az általános forgalmi adó elszámolást bruttó módon kell könyvelni. 2019. április 30-ig a halmozódott állami adóhatóságtól visszaigényelhető általános forgalmi adó összege 5.202 ezer Ft. Az eredeti költségvetésben a korábbi nettó módszer szerint könyvelt Áfa elszámolásnak nincs előirányzata, ezért szükséges az előirányzat kialakítása. A bevételnek megfelelően a befizetendő Áfa előirányzata is megemelésre kerül.

***Felhalmozási pénzforgalmi bevételek:***

Az önkormányzat és intézményei ***felhalmozási pénzforgalmi bevételi*** előirányzata 27.176 ezer Ft-tal módosul.

Az **Önkormányzat *felhalmozási pénzforgalmi bevételi előirányzata*** 25.891 ezer forinttal emelkedik.

14.540 ezer Ft értékben kialakításra kerül az önkormányzatnál az *egyéb felhalmozási támogatások Áht-n belülről* előirányzata.

A korábban működési célú átvett támogatásként tervezett, a Kisfaludy 2030 Turisztikai Fejlesztő Nonprofit Zrt. „Hévíz-Balaton Airport” fejlesztésének előzetes megvalósíthatósági tanulmányára folyósított és felhasznált támogatás összege átcsoportosításra kerül a felhalmozási célú Áht-n belüli pénzeszköz átvétel előirányzatához.

11.347 ezer forinttal növekszik az *ingatlan értékesítésből* származó bevétel előirányzata, melyből:

* 9.900 ezer Ft nettó bevétel keletkezik a Hévíz, 948/A/2. helyrajzi számú Rózsakerti 23,36 m2 alapterületű „üzlet” elnevezésű önkormányzati tulajdonú társasházi ingatlan értékesítéséből. Az adás-vételi szerződés megkötésre került és megérkezett az értékesítést lehetővé tevő Magyar Nemzeti Vagyonkezelő Zrt. nyilatkozata is. A z eladási árat a vevők megfizették.
* 1.070 ezer Ft a Hévíz, Kölcsey utcai nyilvános WC felújítás ellentételezésének nettó értéke.
* 377 ezer Ft a Hévíz, 1455/106. helyrajzi számú ingatlan területéből értékesített 24 m2 terület nettó eladási ára.

4 ezer Ft a leselejtezett kisértékű *egyéb tárgyi eszközök értékesítéséből* származó bevétel összege.

***Finanszírozási bevételek:***

Az önkormányzat és intézményei ***finanszírozási bevételi*** előirányzata 261.704 ezer forinttal módosul.

Az **önkormányzat** ***finanszírozási bevételi előirányzata*** 227.597 ezer forinttal emelkedik.

A 2018. évi zárszámadásról szóló 19/2019. (V. 30.) önkormányzati rendelet 11. §-ának megfelelően megtörténik a 2018. évi maradvány 2019. évi költségvetésbe való átvezetése. Az önkormányzat esetében 227.018 ezer Ft összegben az *előző évi maradvány igénybevétele* előirányzat megemelésre kerül. Az önkormányzat előző évi maradvány igénybevétele módosított előirányzata a 2018. évi zárszámadási rendeletnek megfelelően, 858.963 ezer forintra módosul.

579 ezer forinttal növekszik *az államháztartáson belüli megelőlegezések* előirányzata. Ez az összeg a 2019. április – június havi közfoglalkoztatottak bére és azt terhelő járuléka fedezetére folyósított támogatás összege.

**Intézmények:**

**Polgármesteri Hivatal:**

A Polgármesteri Hivatal **bevételi főösszege** 15.427 ezer forinttal emelkedik.

A *működési pénzforgalmi bevételek* előirányzata 1.358 ezer forinttal növekszik, mely megegyezik a *egyéb működési célú támogatások* előirányzata növekedésével.

A Nemzeti Választási Iroda által utalt támogatás az Európai Parlamenti választások lebonyolítását finanszírozza.

***Finanszírozási bevételek*** előirányzata 14.069 ezer forinttal emelkedik.

14.047 ezer Ft összegben kialakításra kerül az *előző évi maradvány igénybe vétel* előirányzata.

22 ezer Ft-tal emelkedik az *irányító szervi működési támogatás* összege.

**GAMESZ:**

Az intézmény **bevételi előirányzata** 18.968 ezer Ft-tal emelkedik, melyből 350 ezer forint a ***működési pénzforgalmi bevételek*** emelkedésének tervezett összege.

Az *Áht-n belülről származó egyéb működési célú pénzeszköz átvétel* előirányzatát növeli a Zala Megyei Kormányhivatal Munkaügyi Központjától, közfoglalkoztatási szerződéssel alkalmazottak támogatására kapott 2019. április-május havi összeg.

1.285 ezer forint a ***felhalmozási pénzforgalmi bevételek*** előirányzatának tervezett összege. Az intézmény értékesíti a régi utcaseprő gépét.

A ***finanszírozási bevételek*** előirányzata 17.333 ezer forinttal emelkedik.

2.162 ezer Ft az *előző évi maradvány igénybe vétele*.

16.856 ezer Ft *működési célú központi, irányító szervi támogatás* emelkedése, és 1.685 ezer Ft a *felhalmozási célú központi, irányító szervi támogatás* csökkenése.

***Brunszvik Teréz Napközi Otthonos Óvoda:***

Az oktatási intézmény***bevételi előirányzata***43 ezer forinttal emelkedik*.*

Fenti összeggel a ***finanszírozási bevételek*** előirányzata növekszik.

A kötelezettséggel terhelt *előző évi maradvány igénybevételével* azonos ez összeg.

**Gróf I. Festetics György Művelődési Központ:**

Az intézmény ***bevételi előirányzata*** 7.858 ezer forinttal változik, mely a ***működési pénzforgalmi bevételek*** összege.

1.910 ezer forinttal emelkedik a *működési bevételek* előirányzata. Az intézmény megállapodást kötött a Z+D Kft-vel, egy május végi családi nap megszervezésére és megrendezésére. Az intézmény biztosította a helyszínt, a tárgyi és a személyi feltételeket. A Kft. bruttó 1.707 ezer Ft összeget fizetett a szolgáltatásért.

203 ezer Ft a háztartásoktól átvett támogatás összege. Az Egregyi Árpádkori templomban kihelyezett perselyben 2019. január – május hónapokban ennyi adomány gyűlt össze.

A ***finanszírozási bevételek*** előirányzata 5.948 ezer forinttal emelkedik.

3.148 ezer Ft az *előző évi maradvány igénybevételének* összege.

A 2.800 ezer Ft a *központi, irányító szervi működési támogatás* emelkedése. Ez a IV. Hévízi Futófesztivál támogatásának összege. A Művelődési intézmény részt vett a Futófesztivál szervezésében és lebonyolításában. A rendezvény támogatását, ezért irányító szervi támogatás formájában adta át az önkormányzat.

**TASZII:**

A szociális intézmény **bevételi előirányzata** 17.404 ezer Ft-tal növekszik.

A ***működési pénzforgalmi bevételek*** előirányzata 1.559 ezer forinttal emelkedik.

Az *Áht-n belülről származó egyéb működési célú pénzeszköz átvétel* előirányzata 179 ezer forinttal emelkedik, mely a Zala Megyei Kormányhivatal Munkaügyi Központjától, közfoglalkoztatási szerződéssel alkalmazottak 2019. április – május hónapra kapott támogatása.

1.380 ezer forinttal emelkedik a *működési bevételek* előirányzata. A bevétel az idősek bentlakásos intézményébe beköltözők által fizetett, belépési hozzájárulásból származik.

A ***finanszírozási bevételek*** előirányzata 15.845 ezer forinttal emelkedik.

14.707 ezer Ft a kötelezettséggel terhelt *előző évi maradvány igénybevételé*nek összege. 242 ezer forinttal csökken a működési célú irányítószervi támogatás *előirányzata.*

1.380 ezer forinttal emelkedik a *felhalmozási célú* irányítószervi támogatás *előirányzata.*

**3.**

**KIADÁSOK**

Az önkormányzat és intézményei kiadási előirányzatának főösszege – azonosan a bevételi főösszeggel – 295.479 ezer Ft-tal módosul.

A ***működési pénzforgalmi kiadások*** kiemelt előirányzatának tervezett összege önkormányzat és intézményei esetében 185.218 ezer Ft-tal emelkedik.

**Önkormányzat**

Az önkormányzat kiadásainak előirányzata 254.910 ezer Ft-tal emelkedik.

Ezen belül a ***működési pénzforgalmi kiadások***előirányzata 126.498 ezer Ft-tal növekszik.

1.331 ezer forinttal emelkedik a *személyi juttatások* és 358 ezer forinttal a *munkaadót terhelő járulékok* előirányzata. Mindkét előirányzat a polgármesteri hatáskörben felhasználható tartalék felhasználás, melynek ismertetése a „polgármesteri keret” felhasználásnál történik.

2019. július 1. napjával a szociális hozzájárulási adó mértéke csökkent 19,5 %-ról 17.5 %-ra. A szociális hozzájárulási adó módosulása és a Polgármesteri Hivatal esetében az illetményalap, Magyarország 2019. évi költségvetéséről szóló 2018. évi L. törvény (továbbiakban Kvtv.) 60. § (1) bekezdésétől eltérő, megemelt összege felvetette a cafetéria keret módosításának lehetőségét.

A Kvtv. 60.§. (4.) bekezdése értelmében a költségvetési szervek által foglalkoztatottak éves cafetéria-juttatásának kerete az egyes juttatásokhoz kapcsolódó, a juttatást teljesítő munkáltatót terhelő közterheket is magában foglaló együttes összege, **törvény eltérő rendelkezése hiányában,** 2019. évben nem haladhatja meg a bruttó 200.000 Ft-ot. A fenti rendelkezés a maximális kereten túl kitér arra, hogy a ténylegesen felhasználható cafetéria-juttatás kiszámításánál a közterheket - szociális hozzájárulási adót is – figyelembe kell venni. Ha annak mértéke csökken, emelkedik a cafeteria-juttatás dolgozókra ténylegesen felhasználható összege.

A Kvtv. 60 §. (6) bekezdése szerint a helyi önkormányzat képviselő-testülete rendeletében, 2019. évben a közszolgálati tisztviselőkről szóló 2011. évi CXCIX. törvényben (továbbiakban Kttv.) foglaltaktól eltérően – az (1) bekezdésben meghatározottnál magasabb összegben állapíthatja meg az illetményalapot. Önkormányzatunk képviselő-testülete élt ezzel a jogával és az illetményalapot 46.500 forintban állapította meg.

A Kvtv. 60. § (4) bekezdése értelmében a költségvetési szervek által foglalkoztatott **közszolgálati tisztviselők** esetébe, az éves cafetésia-juttatás összege csak törvény eltérő rendelkezésének hiányában nem haladhatja meg a 200.000 forintot.

A Kttv. 151. § (1) bekezdése szerint a cafeteria-juttatás éves összege nem lehet alacsonyabb az illetményalap ötszörösénél. (A cafeteria-juttatás éves összege biztosít fedezetet az egyes juttatásokhoz kapcsolódó, a juttatást teljesítő munkáltatót terhelő közterhek megfizetésére is.)

A Kttv. szerint, **a hatálya alá tartozó személyek esetében**, a cafetéria-juttatások minimális összege önkormányzatunk esetében 232.500 Ft, mely összeg magában foglalja a juttatást terhelő közterheket. is.

Fentiekben leírtak miatt szükséges a költsévetési rendelet 12. §-ának módosítása.

A cafetéria „keret” emeléséhez a fedezet rendelkezésre áll, nem szükséges az előirányzatok növelése.

Az önkormányzat *dologi kiadások* előirányzata 86.316 ezer Ft-tal emelkedik.

* 4.000 ezer Ft a Csányi köz - nem önkormányzati tulajdonú területén, városképi szempontból szükséges – útfelújításának tervezéséhez és kivitelezéséhez szükséges előirányzat, melyet a Képviselő-testület 93/2019. (IV. 25.) határozatában állapított meg.
* 6.350 ezer Ft összegű előirányzatot terveztünk a 100%-os önkormányzati tulajdonban lévő Aquamarin Szállodaipari Kft, 1088/4. és 1088/5. hrsz-ú ingatlanainak értékbecslése elvégeztetéséhez.
* A 129/2019. (V.30.) Kt. határozatnak megfelelően 1.779 ezer forint összegű földvédelmi járulék megfizetéséhez szükséges előirányzat kialakításra kerül, mely a Hévíz, 022/53. hrsz. alatt nyilvántartott 61.315 m2 területű 6. minősítési osztályú, szántó művelési ágú termőföld terület művelésből történő kivonásához és ezáltal a napelem park létesítéséhez kell.
* „Boldog Békeidők Hévíze” rendezvénykiadása az önkormányzat költségvetését terheli. 5.043 ezer Ft a fellépő művészek díjazásához szükséges összeg. 253 ezer Ft általános forgalmi adó megfizetéséhez szükséges előirányzat.
* Tervezni kell második emeleti tárgyaló és a mellette lévő iroda falának tervezéséhez és legyártásához szüksége előirányzatot, melynek összege 312 ezer Ft.
* 2.403 ezer Ft összegű előirányzat-módosítás szükséges a „YOUTH & SPA” projekt egyéb szolgáltatásokra vonatkozó kiadásainak fedezéséhez.
* 5.202 ezer forinttal szükséges megemelni, a ki nem emelt feladatok fizetendő általános forgalmi adó előirányzatát - a működési bevételeknél már említett - bruttó elszámolás miatt.
* A Zalai Hírlappal a megjelentetendő hirdetésekre kötendő éves keretszerződés miatt, a dologi kiadások előirányzatát a szerződés szerinti bruttó 8.255 ezer forinttal szükséges megemelni.
* 3.064 ezer forinttal emeli meg a dologi kiadások előirányzatát a három ingatlan értékesítésből származó, eladási árhoz felszámított Áfa bevétel, állami adóhatóság fele történő befizetési kötelezettsége.
* A Széchenyi utcai zárt árok dologi kiadását 612 ezer forinttal szükséges megemelni, a befizetendő Áfa tervezettől eltérő alakulása miatt.
* 2.401 ezer forinttal emelni szükséges a térfigyelő kamerarendszer éves karbantartási díját. A térfigyelő kamerarendszer cseréjével változik a karbantartási szerződés vállalkozói díja. Eredeti költségvetésünk lényegesen kisebb előirányzatot tartalmazott a karbantartásra vonatkozóan. A fenti összeg 37 db kamerára vetítve tartalmazza a karbantartási díj különbözetet, 2019. július 2 – december 31. közötti időszak tekintetében.
* 19.424 ezer Ft átcsoportosításra kerül a Festetics sétány felhalmozási kiadásai közül a dologi kiadások közé. Az előirányzat átcsoportosításra a fordított Áfa előirányzatának kialakítása miatt van szükség.
* A „Gyógyhelyi főtér” projekt közbeszerzési eljárás megbízási díjának és a pályázati szakértő megbízási díjának fedezetéhez 12.739 ezer Ft összeggel szükséges megnövelni az előirányzatot. Ugyanakkor a korábbi dologi előirányzatot (3.290 ezer forintot) a projekt felhalmozási kiadásainak finanszírozásához kell átcsoportosítani.
* A Szent András Gyógyfürdő és Reumakórház kezelésében lévő, Dr. Schulhof sétány fejlesztésére vonatkozó projekt kapcsán is szükséges kialakítani a közbeszerzési eljárási megbízási díj előirányzatát, 6.198 ezer forint összegben. Az előirányzat a felhalmozási kiadások átcsoportosításával biztosítható.
* A Képviselő-testület 158/2019. (VII. 3.) határozata alapján, 11.000 ezer Ft összeggel megemelésre kerül a Nagyparkoló megújítás dologi előirányzata. Az összeg a Nagyparkoló vízelvezetési rendszerének - cirka 900 méter hosszúságban - szükséges mederkotrása kiadását fedezi.
* A Képviselő testület 160/2019. (VII.16.) határozatában 191 ezer Ft önerőt biztosít a 2019. évi szociális tűzifa támogatás igényléséhez.

Két képviselő-testületi határozat tartalmaz dologi előirányzatot érintő döntést, melyhez az előirányzat a már megtervezett dologi kiadások között rendelkezésre áll:

* 146/2019. (VI.27.) Kt. határozat, mely a Szabó Lőrinc utca nyomvonalának rendezésével kapcsolatos jogi és műszaki feltételek kidolgozásával, földmérő mérnök megbízásával és a telekalakítási eljárás megindításával kapcsolatos kiadások fedezetét a már tervezett működési kiadások terhére biztosítja.
* 145/2019. (VI. 27.) Kt. határozat, mely a Hévíz 1558/6. és 1558/1. hrsz-ú ingatlanok ajándékozási eljárással kapcsolatos valamennyi költségére vonatkozó fedezetet a már tervezett működési kiadások terhére biztosítja.

Az önkormányzat által az *államháztartáson belülre adott működési célú támogatások* előirányzata 5.106 ezer forinttal emelkedik.

A Magyar Államkincstár felszólította önkormányzatunkat, pályázati szerződés módosítása miatt, hogy a 2017. évben kiutalt - és a felhalmozási és működési céltartalékban elkülönített – „Zala két keréken” pályázat előlegét utalja vissza. A működési célú előleg összege 1.778 ezer Ft.

A Dorint Rogner Lótusz Therme Szálloda várható helyi adó bevételeinek, Keszthely és Alsópáhok részére történő átadását fedező előirányzat megemelésre kerül, összességében 9.000 ezer forinttal. Az előirányzat növekedése 5.672 ezer Ft összegben a jogviták miatti tartalék átcsoportosításával és 3.328 ezer Ft általános tartalék átcsoportosításával oldható meg.

Az önkormányzat által az *államháztartáson kívülre adott működési célú támogatások* előirányzatának összege 396 ezer forinttal csökken.

* 1.946 ezer forint átcsoportosításra került a Hévíz Sportkör TAO pályázat működési célú önrésze terhére. Az összeg a Sportkör felhalmozási TAO pályázati önrészét növeli.
* 600 ezer forinttal megemelésre kerül a Sportkör működési támogatása. Az összeg az Asztalitenisz Szakosztály működését támogatja.
* 200 ezer Ft összegű a Kisebbségekért - Pro Minoritate Alapítvány, 50 ezer Ft a Rákóczi Szövetség és 200 ezer Ft a Hévízi Kálvin Alapítvány támogatásának összege. Mindhárom szervezet a „polgármesteri keret” terhére kapja a támogatást.
* A Képviselő-testület 121/2019. (V. 30.) határozata alapján a Csokonai Vitéz Mihály Irodalmi és Művészeti Társaság 500 ezer Ft működési többlettámogatásban részesül.

*Működési célú céltartalék****:***

Az elmúlt időszakban, a *polgármesteri hatáskörben felhasználható „keretet”* előirányzata 1.208 ezer forinttal csökken.

A keret a következő célokra lett felhasználva:

* 450 ezer Ft a Festetics bálra vásárolt támogatói jegy ellenértéke. Mivel ez reprezentációs kiadás, terheli a szociális hozzájárulási adó és az személyi jövedelemadó, melyek összege 180 ezer Ft.
* 15 ezer Ft támogatással segítette a város, 1 fő kiskorú gyermek, Szegedi Bendegúz Akadémia által rendezett nyelvész verseny országos döntőjében való részvételét. A támogatást terhelő járulékos kiadás összege 3 ezer Ft.
* 25 ezer Ft támogatással segítette a város 1 fő kiskorú gyermek, Kecskeméten megrendezett országos magyar anyanyelvi tanulmányi versenyen való részvételét. A járulékos kiadás 6 ezer Ft.
* 25 ezer Ft támogatással segítette a város 1 fő kiskorú gyermek, Szegeden megrendezett országos magyar anyanyelvi Tudásbajnokságon való részvételét. A járulékos kiadás 6 ezer Ft.
* 48 ezer Ft a Mesztegnyői jótékonysági bál tombola felajánlásának együttes kiadása.
* 200 ezer Ft a Kisebbségekért - Pro Minoritate Alapítvány részére kiutalt támogatás. Az összeggel a város a 2019. július 23-28. között, az erdélyi Tusnádfürdőn megrendezésre kerülő XXX. Bálványosi Nyári Szabadegyetem és Diáktábor kiadásaihoz járul hozzá.
* 50 ezer Ft a Rákóczi Szövetség támogatása, melynek célja a „Magyar Iskolaválasztási Program” keretében, a felvidéki magyar iskolába beíratott gyerekek családjának támogatása.
* 200 ezer Ft a Hévízi Kálvin Alapítvány támogatása. Az önkormányzat hozzájárul - a Balatongyöröki református üdülőházban megszervezett – gyermek-hittantáborban résztvevő gyermekek, étkezési kiadásainak fedezéséhez.

Kérem a tisztelt Képviselő-testületet, hogy a fentieket fogadja el a keret felhasználásáról szóló negyedéves tájékoztatásként.

Általános tartalék:

Az általános tartalék előirányzata 34.991 ezer forinttal emelkedik. Az előirányzat növekedést ellentétes hatások alakítják.

Növelte az általános tartalékot:

* Az előző évi maradvány 2018. évi zárszámadásban megállapított összegének és az eredeti költségvetésben tervezett maradvány felhasználás összegének különbözete, 227.018 ezer Ft.
* A Hévíz, Kölcsey utcai nyilvános WC felújítás ez évi megtérülésének nettó összege 1.070 ezer Ft.
* Hévíz, Fortuna utca 405/18. hrsz-ú ivóvíz bekötés befizetett összege, 217 ezer Ft.
* Leselejtezett tárgyi eszköz értékesítésből befolyt összeg, 4 ezer Ft.
* „Zala két keréken” projekt elkülönített és vissza nem fizetendő előirányzat különbözete, 60 ezer Ft.
* 4.692 ezer Ft a szociális összevont ágazati pótlék időarányos jóváírt összege. A TASZII eredeti költségvetésében a szociális területen dolgozók részére fizetendő összeg már kiadásként tervezésre került, melyet irányító szervi támogatással finanszírozunk. Az állami támogatás ezt az önerőt váltja ki. Emiatt az összeg szintén az általános tartalékot növeli.
* 1.139 ezer Ft a kulturális pótlék időarányos jóváírt összege. A dolgozók részére fizetendő illetmény az eredeti költségvetésben a művelődési intézménynél tervezésre került, így a kulturális illetménypótlék összege is. Az időarányos támogatás az önerőből tervezett előirányzatot váltja ki. Így a támogatásnak megfelelő önerő az általános tartalékba helyezhető.
* 1.648 ezer Ft a 2018. évi állami támogatás elszámolásából származó bevételnek megfelelő összeg, mely növeli az általános tartalék előirányzatát.

Ugyanakkor az általános tartalék nyújtott fedezetet több tervezett kiadásra. Ezek a következők:

* Térfigyelő kamerarendszer pótmunkáihoz szükséges előirányzat 3.893 ezer Ft.
* Térfigyelő kamerarendszer II. ütem előirányzatának kialakításához szükséges 2.652 ezer Ft.
* Megnövekedett kamera szám miatt a térfigyelő kamerarendszer karbantartás vállalkozási díjának 2019. július 2. napjától érvényes emelése miatt szükséges 2.401 ezer Ft előirányzat.
* A Képviselő-testület 141/2019. (VI. 27.) határozata az orvosi ügyeleti szakdolgozók béremeléséhez 1.138 ezer Ft irányító szervi működési támogatást biztosít a TASZII részére.
* A Képviselő-testület 90/2019. (IV. 25.) határozata szerint a IV. Hévízi Futófesztivál támogatása 2.800 ezer Ft, mely összeget a Gróf I. Festetics György Művelődési Központ részére adtunk át intézményfinanszírozásként.
* A Képviselő-testület 93/2019. (IV. 25.) határozatában 4.000 ezer Ft forrást biztosít a Csányi köz útfelújítás tervezésére és kivitelezésére.
* A Képviselő-testület 121/2019. (V. 30.) határozata alapján a tartalékot terheli a Csokonai Vitéz Mihály Irodalmi és Művészeti Társaság 500 ezer Ft többlettámogatása.
* A Képviselő-testület 108/2019. (V. 13.) határozatában 12.004 ezer Ft visszafizetését rendelte el – a Magyar Államkincstár felszólítására - mely a „Hévíz Város és környezetének közösségi közlekedésfejlesztése” projekt bontási tételek költségének és kamatának előzetes összege.
* A Képviselő-testület 109/2019. (V. 13.) határozata szerint 39.000 ezer Ft az MLSZ pályaépítési program keretében, a 1455/97., 1455/83. és 1455/9. hrsz-ú 20x40 és 105x 68 méteres műfüves labdarugó pályák felújítása költségeinek összege.
* A Képviselő-testület 113/2019. (V. 13.) határozata alapján a „Nagyparkoló – zöldfelületének és közlekedési területének megújítása” projekt rendelkezésre álló előirányzatát, 5.270 ezer forinttal szükséges kiegészíteni.
* A Képviselő-testület 112/2019. (V. 13.) határozata alapján 6.350 ezer Ft szükséges az Aquamarin Szállodaipari Kft. üzleti értékelésének fedezetére.
* A Képviselő-testület 127/2019. (V. 30.) határozata szerint 500 ezer Ft szükséges a Helyi Építési Szabályzat és a Szabályozási Terv módosításhoz, 1400/1,1400/2,1399/1,1399/2 és 1403/1 hrsz-ú ingatlanok övezeti besorolása vonatkozásában.
* A Képviselő-testület 128/2019. (V. 30.) határozata bruttó 2.500 ezer Ft előirányzatot biztosít az Illyés Gyula Általános Iskola főbejárati lépcső felújításához.
* A Képviselő-testület 129/2019. (V. 30.) határozata 1.779 ezer Ft előirányzatot biztosít a 022/53 hrsz-ú szántó termőföld terület művelésből kivonás miatt fizetendő földvédelmi járulék fedezeteként.
* 2 db licence vásárlás 351 ezer Ft összegű fedezete az általános tartalék terhére biztosítható.
* Önkormányzatunk számolja el a „Boldog Békeidők Hévíze” rendezvénysorozat fellépőinek kiadását. A szükséges fedezet 5.296 ezer Ft.
* A Polgármesteri Hivatal második emeleti tárgyalója és irodája falgyártásához és beépítéséhez szükséges előirányzat 1.836 ezer Ft.
* Több beruházás esetében szükséges a dologi, illetve felhalmozási előirányzatok kiegészítése (pl.: Széchenyi utca fejlesztése, Hosszú földek sport centrum tereprendezése, építésengedélyezési és kiviteli tervek, Zrínyi utca 99-179. házszám közötti szakaszút, közmű és zöldfelület felújítása) 9.657 ezer Ft.
* 8.255 ezer Ft előirányzat szükséges a Zalai Hírlappal kötendő hirdetési keretszerződés fedezetére.
* 3.328 ezer Ft előirányzat átcsoportosítása szükséges a Rogner Hotel helyi adó bevételének átengedéséhez kialakított előirányzat növelésére.
* 15.171 ezer Ft szükséges a GAMESZ–ra átruházott feladatok ellátásának finanszírozására (pl.: Erzsébet királyné u. alatti, Széchenyi utcai gyalogátkelőhely építése; ehhez kapcsolódó zöldfelület átalakítás miatti öntözőrendszer átalakítás; közvilágítási lámpa kiépítése; Nagyparkoló téren bujtató akna és védőcsövezés építése; csatlakozó útfelületek burkolatépítése)
* A Képviselő-testület 130/2018. (V. 30.) határozatának megfelelően a Hévíz, Kossuth L. utca 7. szám alatti önkormányzati lakások nyílászáró cseréjére tervezett előirányzat fedezetéhez 5.000 ezer Ft fedezet szükséges.
* 600 ezer Ft a Hévíz Sportkör Asztali Tenisz Szakosztályszámára tervezett működési támogatás.
* A Képviselő-testület 153/2019. (VI. 27.) határozatában IT eszközök beszerzéséhez bruttó 28.829 ezer Ft fedezetet biztosít.
* A Képviselő-testület 158/2019. (VII. 3.) határozatában a Nagyparkoló vízelvezetési rendszerének 900 méter hosszban végzendő mederkotráshoz 11.000 ezer Ft előirányzatot biztosít.
* A Képviselő-testület 159/2019. (VII. 16.) határozatában arról döntött, hogy a Szabó Lőrinc utca új szakaszának víz- és szennyvíz hálózat kialakítását önkormányzati beruházásként kívánja megvalósítani Az új útszakasz víz-, és szennyvízközmű kiépítéséhez bruttó 10.000 ezer Ft előirányzatot, a műszaki ellenőr díjazására 1.000 ezer Ft összegű előirányzatot biztosít.
* A Képviselőtestület 160/2019. (VII. 16.) határozatában döntött arról, hogy az önkormányzat pályázatot nyújtson be a 2019. évi szociális célú tüzelőanyag vásárláshoz kapcsolódó kiegészítő támogatásra. A pályázathoz 191 ezer Ft önerőt biztosít.
* 12.739 ezer Ft szükséges a Gyógyhelyi főtér közbeszerzési eljárás megbízási díjának és a pályázati szakértő megbízási díjának fedezéséhez.
* 1.778 ezer Ft „Zala két keréken” kötelezettséggel terhelt elkülönített tartalék visszafizetésre került a Magyar Államkincstár részére.

Fenti növelő és csökkentő hatások eredőjeként az általános tartalék összege 109.769 ezer forintra módosul, melyből szabad felhasználású tartalék 107.546 ezer Ft.

**Intézmények:**

**Polgármesteri Hivatal**: ***működési pénzforgalmi kiadás előirányzata*** 15.427 ezer Ft-tal emelkedik. A személyi juttatások előirányzata 12.729 ezer Ft-tal, a *munkaadót terhelő járulék* előirányzata 2.481 ezer Ft-tal növekszik. Mindkét előirányzat növekedésében megjelenik az előző évi maradvány felhasználás és az Európai Parlamenti választások támogatása.

*Dologi kiadások* előirányzata 195 ezer forinttal emelkedik. Az előirányzat növekedést a választásokkal kapcsolatos kiadások megjelenése okozza.

*Működési célú pénzeszköz átadás államháztartáson belülre* előirányzat 13 ezer Ft összegben, míg a *működési célú pénzeszköz átadás államháztartáson kívülre* előirányzat 9 ezer Ft összegben kialakításra kerül. Mindkét előirányzat a választásokkal kapcsolatban kifizetett távolléti díj összege. A Hévízgyógyfürdő és Szent András Reumakórház és a VÜZ Kft. is igényt tartott a választás lebonyolításában résztvevő kollegáik távolléti díjának megfizetésére.

**GAMESZ:** Az intézmény ***működési pénzforgalmi kiadás előirányzata*** 19.368 ezer Ft-tal emelkedik. A személyi juttatások előirányzata 319 ezer Ft-tal, a *munkaadót terhelő járulék* előirányzata 31 ezer Ft-tal növekszik. Az előirányzat növekedést mindkét esetben a közfoglalkoztatottak járandósága és az azt terhelő járulék teher okozza.

Dologi kiadások előirányzata 19.018 ezer forinttal emelkedik.

* 2.162 ezer Ft az előző évről áthúzódó dologi kiadás összege.
* 4.064 ezer Ft a Hévíz, Erzsébet királyné utca alatti, kiemelt Széchenyi utcai gyalogátkelőhely építésének kivitelezésére fordítandó kiadás előirányzata.
* 3.800 ezer Ft a Széchenyi utca, Erzsébet királyné utcai kicsatlakozásnál lévő gyalogátkelőhely közvilágítási lámpa kiépítésének költségére tervezett összeg.
* 200 ezer Ft a Széchenyi utca nyugati szakaszán légvezetékek terepszint aláhelyezéséhez szükséges előirányzat összege.
* 450 ezer Ft a fenti gyalogátkelőhely kialakítása miatti zöldfelület átalakítás öntöző berendezésének kialakítására tervezett összeg.
* 4.055 ezer Ft a Nagyparkoló téren bujtató akna és védőcsövezés építésére tervezett előirányzat.
* 2.602 ezer Ft a Széchenyi utca – Magyar Közút Nonprofit Zrt. beruházásában nem szereplő – csatlakozó útfelületek burkolatépítésére kalkulált összeg.
* 1.285 ezer Ft a közterület fenntartáshoz szükséges többletkiadás összege.
* 400 ezer Ft a járdaseprő gép felhalmozási beszerzési előirányzatából, dologi kiadásra átcsoportosított összeg. Ez a közbeszerzési eljárás lefolytatásához igénybe vett közbeszerzési szakértő, szerződés szerinti megbízási díja.

***Brunszvik Teréz Napközi Otthonos Óvoda:******működési pénzforgalmi kiadás*** előirányzata 43 ezer forinttal emelkedik. Ezen belül a dologi kiadások előirányzata változik a fenti összeggel.

**Gróf I. Festetics György Művelődési Központ *működési pénzforgalmi kiadás*** előirányzata 7.858 ezer forinttal növekszik.

A dologi kiadások előirányzata emelkedik ezzel az összeggel.

* 1.707 ezer Ft a családi nap rendezésével és lebonyolításával kapcsolatos kiadások összege.
* 2.800 ezer Ft a IV. Hévízi Futófesztivál lebonyolításával kapcsolatos kiadások összege.
* 3.148 ezer Ft az előző évi kötelezettségvállalás áthúzódó összege.
* A háztartásoktól átvett támogatást is dologi kiadásra kívánja az intézmény felhasználni.

**TASZII:** A szociális intézmény ***működési pénzforgalmi kiadások*** előirányzata 16.024 ezer forinttal növekszik.

A *személyi juttatások* előirányzata 1.115 ezer Ft-tal, a *munkaadót terhelő járulék* előirányzata 202 ezer Ft-tal növekszik.

Az előirányzat növekedést két tényező befolyásolja:

* A Képviselő–testület 141/2019. (VI. 27.) határozata szerint az orvosi ügyelet szakdolgozóinak 2019. június 1. napjától hatályos béremelése.
* A közfoglalkoztatási szerződéssel alkalmazottak 2019. április - május havi személyi juttatása és munkaadót terhelő járuléka (9,75 %).

***A dologi kiadások*** előirányzata 14.707 ezer forinttal emelkedik.

***Felhalmozási kiadások:***

A ***felhalmozási pénzforgalmi kiadások*** előirányzata az önkormányzat és intézményei esetében 109.682 ezer Ft-tal emelkedik.

Az **Önkormányzat *felhalmozási pénzforgalmi kiadások*** előirányzata 108.702 Ft-tal emelkedik.

36.329 ezer forinttal nő a *beruházások* előirányzata. Kialakításra került a *felújítások* előirányzata, mely 52.215 ezer Ft.

A felhalmozási kiadások célonkénti előirányzatát jelen rendelettervezet 8. számú melléklete tartalmazza.

Az *immateriális javakra fordítható felhalmozási kiadásokon* belül:

1.050 ezer Ft-tal emelkedik a HÉSZ módosítás előirányzata.

351 ezer Ft összegben új beruházási célként jelenik meg 2 db informatikai licenc vásárlása.

*Ingatlan beruházások* esetében az alábbi előirányzatok módosulnak:

3.289 ezer forinttal emelkedik a Gyógyhelyi főtér előirányzata.

A Széchenyi utca fejlesztésére tervezett előirányzat 22.147 ezer forinttal csökken.

Nagyparkoló zöldfelületének és közlekedési felületének megújítására tervezett előirányzat 5.270 ezer forinttal emelkedik.

A Festetics tér kialakítására vonatkozó tervek előirányzata átcsoportosításra kerül a dologi kiadások közé, mely a fordított Áfa fedezetéhez szükséges.

A Festetics sétány (Világörökségi helyszínek fejlesztése projekt) előirányzata 16.424 ezer forinttal csökken az előirányzat a fordított Áfa fedezeteként, a dologi kiadások közé kerül átcsoportosításra.

Hévíz Város térfigyelő kamerarendszerének kiépítésére vonatkozó előirányzat 30.675 ezer forinttal megemelésre kerül.

Új beruházási célként kialakításra kerül a térfigyelő kamerarendszer II. ütemének előirányzata, mely 22.092 ezer Ft.

Széchenyi utcai zárt árok csapadékvíz elvezetés kialakítása előirányzat 1.928 ezer Ft összeggel emelkedik.

Dr. Schulhof sétány fejlesztésére tervezett előirányzatból 6.198 ezer Ft átcsoportosításra kerül a dologi kiadások közé.

Polgármesteri Hivatal 2. emeleti tárgyaló és irodai fal gyártása és beépítése előirányzat 1.524 ezer Ft összegben kialakításra kerül.

Szintén új beruházási cél, a Hosszú földek Sportcentrum tereprendezésének építési engedélyezési és kiviteli tervekre összeállított előirányzata, mely 1.238 ezer Ft összegű.

11.000 Ft összegben kialakításra kerül a Szabó Lőrinc utca új szakaszának víz-, és szennyvíz közmű kiépítésére és a műszaki ellenőr díjazására vonatkozó előirányzat.

*Gépek, berendezések* esetében, a városi térfigyelő rendszer eszközbeszerzésére kialakított 24.130 ezer Ft átcsoportosításra kerül az ingatlan beruházás azonos sorára.

*Számítástechnikai eszközök* beszerzése célú beruházások között új cím, az IT eszközök beszerzése. Az újonnan kialakított előirányzat bruttó összege 28.829 ezer Ft

Az eredeti költségvetés nem tartalmazott *felújítási* jogcímeket. Jelen rendeletmódosítási tervezet szerint négy új cél fogalmazódott meg. Ezek a következők.

* Hévízi Illyés Gyula Általános Iskola főbejárati lépcső felújításához szükséges előirányzat 2.500 ezer Ft.
* MLSZ „Pályaépítési program” keretében létrehozott 2 db műfűvespálya felújítása 39.000 ezer Ft.
* Hévíz, Zrínyi u. 99. és 179. házszám közötti felújítás tervezése 5.715 ezer Ft.
* Hévíz, Kossuth u. 7. szám alkatti társasház 2 db önkormányzati tulajdonú ingatlanában nyilászáró cserére tervezett előirányzat 5.000 ezer Ft.

Felhalmozási célú támogatás Államháztartáson belülre:

Az előirányzat 90.236 ezer Ft összegben kialakításra kerül.

Hévíz Város és környezetének közösségi közlekedése „NYDOP -3.2.1/B-12-2013-0007. projekt keretében kapott 12.004 ezer Ft összegű támogatás visszafizetése megjelenik az előirányzatban.

„Zala két keréken” pályázat korábban önkormányzatunknak folyósított előlege, a támogatási szerződés módosítása miatt, a MÁK felszólítására visszafizetésre kerül. A folyósított előleg felhalmozásra tervezett összege, 78.232 ezer Ft.

Felhalmozási célú pénzeszköz átadás Áht-n kívülre:

Az előirányzat 1.947 ezer forinttal emelkedik.

A Hévíz Sportkör részére TAO támogatáshoz szükséges - az önkormányzat által biztosított - önerőből a fenti összeg a működési pénzeszköz átadásból átcsoportosításra kerül, a felhalmozási pénzeszköz átadás közé.

*Felhalmozási célú tartalék:* előirányzata 71.045 ezer forinttal csökken.

A tartalék összegét emeli

* 377 ezer forint, a Hévíz, 1455/106 hrsz-ú ingatlanból értékesített 24 m2 nettó bevétele.
* 9.900 ezer Ft a Hévíz, Rákóczi u 17. földszint 1. sz. alatti 23,36 m2 alapterületű üzlet + öltöző + mosdó és WC értékesítéséből származó nettó bevétel összege.

A tartalék összegét csökkenti:

* 2.540 ezer forinttal csökken Széchenyi utcai zárt árok elvezetés elkülönített tartaléka.
* Visszafizetés miatt megszűnik, a kötelezettséggel terhelt tartalékok közül a „Zala két keréken” projekt elkülönített előlege, így a tartalék 78.232 ezer forinttal csökken.
* A Képviselő-testület 150/2019. (VI. 27.) határozatában a HÉSZ, 550 ezer Ft összegű módosítását rendelte el. A módosítás a Hévíz, 118/2 és 118/4. hrsz-ú ingatlan, fejlesztési területté minősítése miatt szükséges.

Fentiek hatására a felhalmozási tartalék 37.600 ezer forint összegre módosul, melyből 24.882 ezer Ft a kötelezettséggel terhelt felhalmozási céltartalék. előirányzata.

**Intézmények:**

**GAMESZ**: a ***felhalmozási pénzforgalmi kiadások előirányzata*** 400 ezer forinttal csökken.

Az előirányzat csökkenés a járdaseprőgép felhalmozási előirányzatát érinti.

***TASZII felhalmozási pénzforgalmi kiadás*** előirányzata 1.380 ezer forinttal emelkedik. A szociális intézmény működési bevételből származó többletbevételét, tárgyi eszköz beszerzésre kívánja fordítani.

**4.**

**ÖSSZEFOGLALÓ**

A jelen előterjesztéssel benyújtott - 2019. évi költségvetés módosításáról szóló - rendelettervezet a város költségvetését 4.374.684 ezer Ft bevételi és ugyanannyi összegű kiadási főösszegre módosítja.

A költségvetés módosítását a bizottságok tárgyalják.

Részletes indokolás a önkormányzati rendelet tervezethez:

A módosítás részletes magyrázatát az előterjesztés indokolja.

1-3. § A költségvetési bevételek és kiadások módosulásának átvezetése.

4-8. § Az önkormányzat és a költségvetési szervek költségvetési főösszegének módosulásai.

9. § A cafeteria juttatás összegének módosulása.

10-11. § GAMESZ-hez szerveztt feladatok módosulása.

12. § A rendelet mellékleteinek módosulása.

13. § Hatályba léptető rendelkezés.

A költségvetési rendelet módosítás tervezetéhez tartozó indokolást az előterjesztés előkészítői álláspontom alapján nem kell közzétenni, mert jelentős társadalmi, gazdasági, költségvetési hatása, környezeti és egészségi következménye, adminisztratív terheket befolyásoló hatása nem kimutatható, illetve a határoaztokban foglalt döntések átvezetése okán végrehajtási jellegű.

Kérem a tisztelt Képviselő-testületet, hogy a – költségvetést módosító rendelettervezet és a tájékoztató mellékletek megismerése és megvitatása után – jelen előterjesztéssel benyújtott költségvetési rendeletmódosítást szíveskedjen elfogadni.

A rendelet módosítása minősített szótöbbséggel fogadható el.

**5.**

**Előzetes hatásvizsgálat**

A jogalkotásról szóló 2010. évi CXXX. törvény 17. §. (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit.

**Rendelet-tervezet címe:** Hévíz Város Önkormányzat 2019. évi költségvetéséről szóló 6/2019. (II. 1.) rendelet módosítása

**Költségvetési hatása:** A 2019. évi költségvetési rendelet módosításáról szóló rendelet megalkotásához, módosításához kapcsolódó előzetes hatásvizsgálat során megállapítható, hogy az önkormányzatnak az államháztartásról szóló 2011. évi CXCV. törvény 34. §-ában foglalt lehetősége és egyben kötelezettsége, hogy a költségvetési rendeletében megjelenő bevételek és kiadások módosításáról, a kiadási előirányzatok közötti átcsoportosításokról a Képviselő-testület döntsön. A rendeletmódosításra negyedévenként a képviselő-testület döntése szerinti időpontokban, de legkésőbb az éves költségvetési beszámoló elkészítésének határidejéig kerülhet sor.

**Rendelet megalkotásának szükségessége:** A rendeletmódosításról szóló rendelet megalkotásának elmaradása esetén a Képviselő-testület által évközben hozott határozatokban szereplő – az eredeti költségvetésben még nem nevesített - feladatok megvalósításához nem áll rendelkezésre előirányzat. Emiatt a működési és beruházási feladatok végrehajtása nem lehetséges. Az évközben folyósított, az önkormányzatok általános és ágazati feladatokat finanszírozó támogatásainak összege, a működési célú költségvetési és kiegészítő támogatások összegének módosulása, az Áht-n belülről és kívülről átvett pénzek összege, egyéb működési és felhalmozási többletbevételek, az előző évi maradvány igénybevétele - rendeletmódosítás hiányában nem kerülnek átvezetésre az önkormányzat költségvetéséről szóló rendeleten. Emiatt a költségvetési bevétel nem a valós képet mutatná.

**A jogszabály alkalmazásához szükséges személyi, szervezeti, tárgyi és pénzügyi feltételek**: Jelen költségvetés-módosítási rendelettervezet az Önkormányzatra, és valamennyi intézményére vonatkozóan tartalmaz működési, valamint az Önkormányzat, a GAMESZ és a Teréz Anya Szociális Integrált Intézmény esetében felhalmozási kiadási előirányzat módosítást. A módosítás érinti a személyi juttatásra és munkáltatót terhelő szociális hozzájárulási adóra, dologi kiadásokra, az egyéb működési kiadásokra és a felhalmozási kiadásokra vonatkozó előirányzatokat. Módosul a finanszírozási bevétel és kiadások tervezett összege.

A tárgyi feltételek vizsgálata nem értelmezhető a rendelet megalkotása kapcsán, a pénzügyi feltételek vizsgálatára pedig azért nincs szükség, mivel a pénzügyi feltételeket maga a költségvetés határozza meg.

A költségvetési rendeletmódosítás társadalmi, gazdasági, környezeti és egészségi hatása csupán közvetett, a társadalom és a gazdaság egy szűkebb körét, a város és vonzáskörzetéhez tartozó lakosságot érinti a benne foglalt feladatok és célok megvalósítása érdekében. A rendelkezésre álló előirányzatok módosítása befolyásolja a kötelezően ellátandó feladatok minőségét, az önként vállalt feladatok mennyiségét és azok színvonalát.

**6.**

**Felülvizsgálatok- egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Kondákorné Farkas Erika | Költségvetési ügyintéző |  |  |
| Szintén László | Közgazdasági osztályvezető/pénzügyi ellenőrzés |  |  |
| Dr. Tüske Róbert | Jegyző/törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |