cimer

**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: HIV/8174-2/2019.

Napirend sorszáma:

**ELŐTERJESZTÉS**

**Hévíz Város Önkormányzat Képviselő-testülete**

**2019. augusztus 1-ei nyilvános ülésére**

**Tárgy**: A Képviselő-testület és Szervei Szervezeti és Működési Szabályzatáról szóló 34/2014. (X. 30.) önkormányzati rendelet módosítása

**Előterjesztő:** Papp Gábor polgármester

**Készítette:** dr. Tüske Róbert jegyző

**Megtárgyalta:** Jogi- Ügyrendi, Szociális Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

A Zala Megyei Kormányhivatal Főigazgatója kezdeményezte a képviselő-testületek szervezeti és működési szabályzatainak felülvizsgálatát, mert a Miniszterelnökség Közszolgálatért Felelős Államtitkára ellenőrzési munkatervében meghatározott célvizsgálat keretében megvizsgálta a helyi önkormányzat szervezeti és működési rendjét szabályozó önkormányzati rendeleteket, melynek eredményeképpen megküldött szakmai segítségnyújtás kiegészítése, pontosítása érdekében az alábbiakról tájékoztatom.

A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 2013. december 31. napjáig hatályos 143. § (4) bekezdésének a) pontja értelmében felhatalmazást kapott a helyi önkormányzat képviselő-testülete, hogy rendeletben határozza meg a helyi önkormányzat szervezeti és működési szabályzatát (a továbbiakban: SZMSZ).

Ezen rendelkezést a kormányablakok kialakításával, valamint a fővárosi és megyei kormányhivatalok működésével összefüggő egyes törvények módosításáról szóló 2013. évi CCXVIII. törvény 41. § (4) bekezdése 2014. január 1. napjától hatályon kívül helyezte. A törvény indokolása szerint a felhatalmazó rendelkezés hatályon kívül helyezésének oka az, hogy a helyi önkormányzat szervezeti és működési szabályzatának megalkotása eredeti jogalkotói hatáskörben történik.

A jogszabályszerkesztésről szóló 61/2009. (XII. 14.) IRM rendelet (a továbbiakban: IRM rendelet) 53. § (2) bekezdése értelmében eredeti jogalkotói hatáskörben megalkotni tervezett helyi önkormányzati rendelet esetében az önkormányzat eredeti jogalkotói hatáskörét megállapító rendelkezésként az Alaptörvény 32. cikk (2) bekezdését kell megjelölni. Az IRM rendelet 55. § (5) bekezdése értelmében önkormányzati rendelet bevezető részének a megszövegezésekor az önkormányzat feladatköreként az Alaptörvény 32. cikk (1) bekezdés megfelelő pontját, a helyi önkormányzatokról szóló törvénynek a feladatkört megállapító rendelkezését vagy más törvénynek a feladatkört megállapító rendelkezését kell feltüntetni.

Fentiek értelmében a képviselő-testület a *2014. január 1-jét megelőzően* az Mötv.143. § (4) bekezdésének a) pontjában meghatározott törvényi felhatalmazáson alapuló jogalkotói hatáskörében, valamint az Alaptörvény 32. cikk (1) bekezdésének a) és d) pontjában, valamint az Mötv. 53. § (1) bekezdésében meghatározott feladatkörében eljárva alkothatta meg az SZMSZ-ét, amely hivatkozásoknak a bevezető részben szerepelnie szükséges.

A képviselő-testület a *2014. január 1-jét követően* pedig az Alaptörvény 32. cikk (2) bekezdésében meghatározott eredeti jogalkotói hatáskörében, valamint az Alaptörvény 32. cikk (1) bekezdésének a) és d) pontjában, valamint az Mötv. 53. § (1) bekezdésében meghatározott feladatkörében eljárva alkothatta meg az SZMSZ-ét, melyet a bevezető részben fel kell tüntetni.

A Zala Megyei Kormányhivatal Főigazgatójának Héder Miklós kezdeményezésére az SZMSZ-t a képviselő-testületeknek a soron következő ülésen, de legkésőbb 2019. augusztus 31. napjáig indokolt esetben módosítani szükséges.

Megvizsgáltuk a Képviselő-testület és Szervei Szervezeti és Működési Szabályzatáról szóló 34/2014. (X. 30.) önkormányzati rendelet bevezető részét és kezdeményezem az önkormányzati rendelet módosítását a szakmai segítségnyújtásban kifejtett érvelés alapján.

Az SZMSZ módosítás tervezetéhez tartozó indokolást az előterjesztés előkészítői álláspontom alapján nem kell közzétenni, mert aztechnikai jellegű.

A rendelet-tervezet részletes indokolása:

1. § Módosítja hatályos felhatalmazó rendelkezéseknek megfelelően az SZMSZ bevezető részt.

2. §. Hatályba léptető rendelkezések.

A rendelet-alkotás minősített szótöbbséget igényel.

**2.**

**Hévíz Város Önkormányzat Képviselő-testületének**

**……/……(…...) önkormányzati rendelete**

**a Képviselő-testület és Szervei Szervezeti és Működési Szabályzatáról szóló**

**34/2014. (X. 30.) önkormányzati módosításáról**

Hévíz Város Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói jogkörében, valamint az Alaptörvény 32. cikk (1) bekezdésének *a)* és *d)* pontjában, valamint a Magyarország helyi önkormányzatairól szóló 2011. évi CLXXXIX. törvény 53. § (1) bekezdésében meghatározott feladatkörében eljárva a következőket rendeli el:

**1. §** A Képviselő-testület és Szervei Szervezeti és Működési Szabályzatáról szóló 34/2014. (X. 30.) önkormányzati rendelet (a továbbiakban: Ör.) bevezető rész helyébe következő rendelkezés lép:

*„Hévíz Város Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény 143. § (4) bekezdésének a) pontjában kapott felhatalmazás alapján, az Alaptörvény 32. cikk (1) bekezdés a) és d) pontjában, a Magyarország helyi önkormányzatairól szóló 2011. évi CLXXXIX. törvény 53. § (1) bekezdésében meghatározott feladatkörében eljárva a következőket rendeli el:”.*

**2. §** Ez a rendelet a kihirdetését követő napon lép hatályba és a hatályba lépését követő napon hatályát veszti.

dr. Tüske Róbert Papp Gábor

jegyző polgármester

**4.**

**Előzetes hatásvizsgálat**

**a jogalkotásról szóló 2010. évi CXXX. törvény 17. § (1) bekezdése alapján**

**A rendelet-tervezet címe**: a Képviselő-testület és Szervei Szervezeti és Működési Szabályzatáról szóló 34/2014. (X.30.) önkormányzati rendelet módosításáról

**Társadalmi-gazdasági hatása**: Társadalmi-gazdasági hatása a rendelet módosításának nincs, mivel eddig is volt hatályban ilyen jellegű szabályozás.

**Költségvetési hatása**: nincs

**Környezeti, egészségi hatása**: nincs

**Adminisztratív terheket befolyásoló hatása**: nincs

**Egyéb hatása**: Nincs

**A rendelet megalkotásának szükségessége**: Megfelelés magasabb szintű jogszabályi rendelkezéseknek, valamint jogszabály-szerkesztéssel kapcsolatos előírásoknak.

**A rendelet megalkotása elmaradása esetén várható következmények**: A rendelet-módosítás elmaradásával mulasztásos törvénysértést követ el az önkormányzat, így a Zala Megyei Kormányhivatal törvényességi felügyeleti eljárása lenne várható.

**A rendelet alkalmazásához szükséges feltételek**:

* **személyi**: rendelkezésre állnak
* **szervezeti**: rendelkezésre állnak
* **tárgyi**: rendelkezésre állnak
* **pénzügyi**: rendelkezésre állnak

**5.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás / feladat** | **aláírás** | **megjegyzés** |
| dr. Tüske Róbert jegyző | az előterjesztés készítője/jegyző |  |  |